
Si  nullius  fere  pretii  habenda  sit  operis  cu- 
jusdam  promulgatio,  nisi  aut  re  vera  novas,  aut 
certe  sui  ipsius  auctor  afferat  sententias,  quum, 
peracto  vixdum  curriculo  academico,  ad  litera- 
rum  honores  conscribenda  dissertatione  accedere 
nobis  propositum  sit,  emensuris  vixdum  per  bre- 
vissimum quadriennii  spatium,  res  non  modo  na- 
turales omnes,  sed  cunctas  medicinae,  chirur- 
giae, ophthalmiatrices  et  artis  obstetriciae  disci- 
plinas, et  praeceptorum  quidem  verbis  ac  libro- 
rum fortasse  praestandorum  quorundam  cogni- 
tione, nulla  vero  adhuc  experientia  ipsa  imbutis, 


haud  facile  nobis  tributum  esse  negotium,  ne- 
minem haud  dubie  fugerit.  Quum  igitur  aut 
verba  sola  magistrorum,  aut  quae  ex  operibus 
aliis  compilata  sunt,  referre  in  dissertatione,  pro 
nihilo  equidem  duxerim,  spreta  gloria  ista,  ex 
bonis  alienis  sumta,  spretaque  ostentatione,  quae 
innumerabili  congesta  undique  collataque  citato- 
rum cohorte,  propriae  scientiae  defectum  aliorum 
scriptis  explendo  doctrinae  immensae  rapina  in- 
dustria frustra  speciem  quaerere  studet , repu- 
diato omni  falso  hoc  scientiae  ornamento,  si 
sententias  mei  ipsius  potius,  quantumlibet  exi- 
guas, quam  compilatas  afferrem,  melius  vel  can- 
didius quidem  rem  me  exhibiturum  ratus,  defen- 
dendam in  dissertatione  artem  nostram  contra 
injustum  hominum  quorundam  opprobrium,  quo 
medicinam  plerumque,  quasi  ars  esset  ambi- 
gua, in  qua  nihil  constans , nihil  certum , 
auxilii  solatiique  paucum , criminantur,  liben- 
tissimo  ego  animo  suscepi. 

Quod  argumentum  si  ceteris  omnibus  in 
conscribenda  dissertatione  praetulerim,  hoc  ne- 


minem  fere  vituperaturum  credo.  Nonne  enim 
artem  quam  praestantissimam  quispiam  ex  omni- 
bus sibi  elegerit,  contra  injustam  et  iniquam  im- 
peritorum hominum  incusationem  defendere  sum- 
mopere unumquemque  decebit?  Quis  autem, 
quaero,  profecturum  sese  quidquam  in  arte  ulla 
unquam  credat,  nisi  toto  eam  animo  et  pectore 
atque  omni  amore  amplectatur?  In  altera  vero 
parte,  quoniam  ad  pertractandum  hoc  argumen- 
tum de  medicina  praecipue  nostra  hodierna , 
qualis  sit  et  quo  tendat , exponendum  explo- 
randumque  erit,  qui  ad  summos  modo  artis  ho- 
nores accessurus  est,  num  de  artis  suae  statu 
plane  conscius  sit,  nec  ne,  tali  eum  demon- 
stratione profiteri,  haud  ineptum  fortasse  vi- 
debitur. 

Quae  quum  ita  sint,  suscipere  jam  defen- 
sionem hancce  artemque  dilectam  contra  impia 
imperitiae  tela  pro  virili  mea  parte  sustentare 
conatus,  si  forte  minus  consilio  proposito  et 
exspectato  responderim,  quod  aut  plenior  for- 
tasse artis  amoris  nimium  ei  laudis  tribuerim, 


aut , nulla  adhuc  experientia  peritiaque  solida 
fretus,  in  errores  interdum  inciderim,  hoc,  qui 
legerint  dissertationem  meam,  benigno  velim 
animo  excusent. 


Medicinae  historiam  pervolventibus  videri  omnino  ita 
possit,  ac  si  nulla  disciplina  medicina  sit  inconstantior 
ac  variabilior.  Nulla  enim  fere  in  toto  saeculorum  de- 
cursu tot  systemata,  quot  illa,  et  tam  diversa  et  repu- 
gnantia prorsus  inter  se  vidit,  quae  omnia  fere  ex  ea 
causa  profluxerunt , quod  aut  theoriae  se  dediderunt 
medici  simplicissimae,  quae  nullis  naturae  legibus  nixa, 
ex  angustissima  et  tenuissima  rerum  contemplatione  orta, 
totam  morborum  naturam  ad  unam  tantum  rationem  tra- 
ctari voluit,  aut  quod,  spreta  omni  omnino  ratione,  quia 
fallacem  theoriae  cujusque  eventum  spectaverant,  ni- 
hil tandem  nisi  empiricen  crassissimam  instituerunt. 
Utramque  vero  partem  valde  erravisse , haud  difficile 
apparet.  Nam  qui  rationem  omnem  in  tractanda  arte 
neglexerunt,  quia  in  rerum  naturam  non  intrarunt,  in 
tenebris  semper  versabantur,  qui  autem  ex  una  lege  na- 
turam totam  tractari  posse  opinabantur,  eam  ob  causam 
maxime  erravere,  quod  natura  non  unam,  sed  plurimas 
omnino  leges  maximeque  varias  ac  multiplices  observat. 
Atria  igitur  historiae  medicinae  inspicientibus  trans- 
eunt nobis  ante  oculos  scholae  medicorum  plurimae  et 
multifariae*  una  post  alteram,  sicut  temporum  decursus 

cas  evolvit:  dogmatica  et  methodica > empirici , pneu- 
matici et  eclectici , Galenisiae  et  Arabistae , chemia - 
/rici  spiritualistae  ? iatromathematici  , solidistae7 

humoristae ? dynamistae  et  organistae , Browniani , 
contrast imuli  asseclae  et  alii  inulti;  quorum  systema- 
tum multitudo  summa  haud  immerito  miratione  nos  affi- 
cere possit,  nisi  memores  essemus,  temporis  cujusque 
opiniones  et  cogitationes  systematibus  quoque  medicinae 
plus  minusve  sese  semper  impressisse.  Quanti  enim 
momenti  in  omnibus  tractandis  artibus  et  literis,  impri- 
mis autem  in  medicina  quoque  opiniones  illae  et  cogita- 
tiones et  philosophicae  praecipue,  quae  inde  oriebantur, 
temporis  cujusdam  notiones  fuerint,  omnium  saeculorum 
planissime  nos  historia  docuit.  Sic  ex  philosophiae  sy- 
stematibus, prout  valebant  et  florebant  quibusdam  tem- 
poribus, orta  plerumque  sunt  medicinae  illa  systemata, 
quae,  angustiora  etiam  saepissime  et  tenuiora  philoso- 
phia, ex  qua  principium  duxerant,  novam  quandam  lu- 
cem in  terram  propagatura,  reformandaque  tota  disciplina, 
spectatissimam  jam  nunc  et  firmissimam  aegro  hominum 
generi  anchoram  allatura  sese  quamvis  putarent,  re  vera 
autem  nihil  aliud  efficiebant,  nisi  quod  sententiis  suis  et 
doctrinis , quas  ex  principiis  philosophiae  tunc  valentis, 
sive  peripateticae , sive  Cartesianae , Leibnizianae , 
Wolfianae  etc,  demonstrare  non  negligebant,  imperito- 
rum animos  ad  admirationem  et  laudem  ineptam  atque 
ad  imitationem  induxerunt. 

Sed  quemadmodum  meteoron,  quod  ex  nebula  inani 
se  conformavit,  quantumvis  splendescens,  vixdum  emer- 
sum jam  extemplo  eliditur  exstinctumque  subito  de  coelo 
evanescit,  sic  et  splendida  illa  in  medicina  monumenta 

sicut  phaenomena  aeria  mox  evanuerunt,  nullo  fere  re- 
licto effectu,  nisi  irrisum  movent  nostrum,  quod  non  so- 
lum auctor  systematis  ipse,  sed  tot  ejus  imitatores  et 
asseclae  stolidi  luce  quadam  delusi  sunt  fallaci,  qua  me- 
dicus probus  ac  justus  nunquam  tangi  potuerit. 

Quid  igitur  diversitas  illa  et  varietas  opinionum  sy- 
stematumque contra  medicinam  demonstrat?  Nihil  utique. 
Etenim  fallacibus  istis  si  nonnulli  cogitationibus  agita- 
bantur, ii  medicinae  ingenium  indolemqne  nequaquam 
cognoverant,  et  si  nihilominus  gavisi  sunt  sectatorum  co- 
horte, hoc  argumentum  praebet  prorsus  exiguum,  quo 
medicina  ipsa  nunquam  potest  offendi.  Hoc  enim  inde 
ab  omni  tempore  ita  factum  est,  ut  qui  re  vera  conscii 
essent  artis,  multo  minorem  sernper  numerum  tenerent, 
imo  perpauci  tantum  interdum  exstiterint,  quum  plero- 
rumque  turba  ac  multitudo  forensis  variis  semper  et  co- 
gitationibus et  opinionibus  fuerint  obnoxiae.  Sed  medi- 
cina per  deum  non  pendet  ab  ejusmodi  hominum  cogi- 
tationibus neque  societatem  habet  cum  vanitatis  studiis, 
quibus  turba  levis  et  credula  velat  igni  fatuo  ultro  ci- 
troque jactatur,  verum  ars  est  amplior  et  excelsior,  socia 
fidelis  naturae,  quae  nullam  legem  statuit  nisi  sumtam  ex 
illius  observatione,  neque  doctrinam  ullam  scientiamque 
agnoscit,  nisi  experientia  ipsa  probatam  et  spectatam. 
Haec  ars  ea  est,  non  systematis  cujusdam  serva  et  an- 
cilla, sed  Hippocratica  illa,  libera  et  divina,  in 
justa  ac  mera  naturae  observatione  fundata,  quae  quo- 
tiescunque  studiis  perversis  et  inanibus  deformata,  om- 
nibus nihilominus  tamen  temporibus  juste  recteque  a 
nonnullis  et  cognita  et  adhibita  est,  sicut  H arve  ii , 
Sydenhami,  B o erhaavii:  Heimii  nostri,  aliorum 

clarissime  nobis  exempta  demonstrant,  qui  etiamsi  in 
perversissimorum  et  absurdissimorum  systematum  tem- 
poribus vitam  degentes,  liberam  tamen  a fallacibus  qui- 
busque mentem  opinionibus  servarunt,  naturae  soli  fide- 
les et  confidentes,  neque  tamen  in  extremum  alterum 
incidentes,  ut,  abjecta  omni  et  neglecta  ratione,  empiricae 
tantum  se  dederint  ineptae»  Imo  rationem  cum  naturae 
studio  et  experientia  conjungendam  consociandamque 
optime  curarunt,  indeque  potissimum  tanti,  quanti  fuere, 
sunt 'viri  facti»  Sed  transeamus  nunc  ad  medicinam  no- 
stram hodiernam,  qualis  sit  et  quo  tendat  et  num 
speciem  ita  praebeat  ambiguam  et  ancipitem , nec  ne 
contemplaturi. 

Hodiernae  medicinae  si  ingenium  et  indolem  perscru- 
tamur, hanc  ei  laudem  abnegare  non  possumus,  nnulto 
etiam  intentius,  diligentius  et  accuratius,  quam  antea  un- 
quam factum  sit,  naturae  studium  eam  recepisse  tractan- 
dumque  instituisse.  Non  enim  ad  systematis  cujusdam 
legem  morborum  explicationem  curationisque  normas  in- 
stituere conatur,  sed,  spretis  inanibus  istis  rebus  abje- 
ctisque  omnibus  liberae  indagationis  vinclis,  cum  omni- 
bus naturalium  rerum  disciplinis  intimam  iniit  societatem 
mnumerabilemque  inventorum  copiam,  qua  nostris  tem- 
poribus illae  nos  locupletaverunt,  acquisitam  sibi,  in  usum 
proprium  convertendam  adhibendamque  curavit.  Hac 
via,  nempe  experiendo  ipso  et  spectando  et  investigando 
in  intimam  morborum  processusque  morbosi  naturam  et 
in  commutationes  omnes  et  comhinationes , quae  inde 
oriuntur,  tum  etiam  in  rationem  ipsam,  qua  remedia  effi- 
cacia evadunt  et  quomodo  vitam  alterant,  intrare  stude- 
bat. Quibus  indagationibus,  etiamsi  ad  perfectum  jam 

fiuem  certamque  absolutionem  nondum  pervenerunt,  quot 
quantaque  tamen  jam  producta  et  procreata  sint,  quis 
est,  qui  ignoret? 

Successum  hunc,  quo  medicina  nostra  gaudet,  pro» 
sperum,  quum  aliarum  rerum  naturalium  disciplinarum, 
tum  physiologiae  imprimis  progressibus  debet,  quae 
inde  ab  magni  H allevi  temporibus,  experimentis 
praecipue  microscopicis  investigationibusque  microtomicis, 
quibus  particulas  quasi  minutissimas  vitaeque  actiones 
secretissimas  prosequi  et  introspicere  valebat,  tantum  in 
modum  jam  processit,  ut  plurimarum  rerum  prorsus  no» 
vam  nobis  explicationem  explanationemque  dederit,  prio- 
rum opinionum  et  cogitationum  in  omnibus  fere  errores 
demonstraverit.  Neque  tamen  haec  ipsa  physiologia  tot 
tantaque  unquam  proficere  potuisset,  nisi  adjuta  fuit  in 
iisdem  studiis  aliis  quibusdam  disciplinis,  quae  inde  ab 
illo  tempore  ortae,  novissimis  tamen  demum  temporibus 
magis  magisque  excultae  sunt,  anatomia  nempe  et  phy- 
siologia comparativa , quae  organorum  singulorum  sy- 
stematumque corporis  indolem  et  naturam,  vim  et  effe- 
ctum ex  comparandis  variis  speciebus  earumque  institu- 
tione derivare  conata,  universalis  accuratius  jam  vitae 
actiones  cognoscere  studebat,  tum  vero  et  pathologica , 
quae,  proxima  nobis  medicis,  quia  aegrotantis  naturae 
vitaeque  vitiosae  et  a norma  aberrantis  leges  mutationes- 
que nos  docet,  inchoata  fundataque  primum  a Meche - 
lio , nunc  Muelleri , Rohitanshy , aliorum  stu- 
diis  subtilissimis  indagationibusque  microscopicis  ad  pro- 
sperrimum jam  successum  provecta,  fructus  nobis  salu- 
berrimos et  praestantissimos  adtulit. 

His  tertia  accessit  chemia  quum  universalis  tum 

imprimis  organica , quae  ducibus  B e v zeli  o } L i e* 
bigioj  W o ehlero , al.  tam  mirifice  nostris  tempori- 
bus effloruit,  ut  copiam  nobis  inventorum  experientiae- 
que tradiderit  , percipiendam  vix  retinendarnque  mente, 
utque  exsistere  virum  quendam  luminum,  qui  totam  in- 
ventorum experientiaeque  copiam  in  statum  simpliciorem 
ordinemque  quendam  rationalem  ingenio  judicioque  redi- 
gat, necesse  jam  esse  videatur» 

Talibus  exstructae  auxiliis  et  subsidiis  contingere 
potuit  medicinae  nostrae  hodiernae,  ut,  quamvis  plurima 
desideranda,  multa  prorsus  incognita  nobis  remanserint, 
multa  tamen  in  natura  morborum  rectius  accuratiusque 
perspexerit,  ita  ut  non  in  complexu  quodam  symptoma- 
tum, ex  qualitatibus  externis  physicisve  oriundo,  neque 
in  processibus  ehemicis,  humorumve  et  partium  solidarum 
djscrasia  aut  dysharmonia,  sicut  antea  putabatur,  sed  in 
processu  quodam  ipso  vitali  multiplici  valde  et  compli- 
catissimo  eam  ponentes,  id  quod  Par  aceh s us  ingenio- 
sissimus jam  olim  cognoverat  et  perspexerat,  ubi  ait: 
»ein  jegiiche  Krankheit  ist  ein  ganzer  Mensch  und 
»hat  ein  unsichtigen  corpus  und  ist  ein  corpus  mi- 
»crocosmi  und  ist  auch  microcosmus,« 
non  creditum  solum  et  praedicatum,  sed  certis  jam  nunc 
rebus  probatum  demonstratumque  habeamus»  Quaerenda 
enim  perpetuo  scientia  nova  et  inteliigentia,  adhibita  im- 
pigre ubique  novorum  expertorum  copia,  morborum  om- 
nino cognitio  nostra  haud  parum  emendata , aucta  et 
amplificata  est,  quum  symptomatum  jam  plerorumque 
nexum  inter  se  causamque  ipsam  intimam  et  primariam 
perspiceremus,  quare  multa,  quae  tanquam  morbi  distincti 

a veteribus  descripta  sunt,  non  pro  morbis  sed  pro  sym- 
ptomatibus tantum  aut  certis  morborum  stadiis  habemus, 
multas  contra  species,  quae  veteribus  prorsus  ignotae, 
proprias  et  distinguendas  instituimus. 

Inde  jam  colligi  potest,  signis  ad  dignoscendos  mor- 
bos , multo  profecto  nos  certioribus  et  praestantioribus 
usuros.  Omnino  autem  negari  nequit,  totum  morborum 
procesum  et  decursum  ctim  omnibus  simul,  quae  inde 
exsistunt,  commutationibus  complicationibusque  multo 
clarius  et  accuratius  quam  antea  unquam  a nobis  cogni- 
tum perspectumque  esse,  ita  ut  certas  jam  morborum 
imagines,  non  vanas  et  inanes,  sed  vivaces  quasi  et  agi- 
lissimas, cum  omnibus  earum  actionibus  et  functionibus, 
proportionibus  et  relationibus  compertas  jam  habeamus, 
quae,  etiamsi  ad  perfectionem  veritatemque  absolutam 
nequaquam  pervenimus  — quo  enim  pervenerimus,  hoc 
posteriorum  temporum  judicio  discernendum  permittamus 
— non  ita  longum  haud  dubie  a veritate  abhorrent, 
quum,  quod  optimum  ejus  rei  est  documentum,  Schon - 
leinius  noster  ingeniosissimus  ad  naturalem  jam 
quendam  ordinem  nexumque  praestantissimam  nobis  et 
distributionem  et  descriptionem  morborum  tradiderit. 

Omnibus  vero  medicinae  illis  progressibus  emenda- 
tionibusque, modo  memoratis, k quae  ex  naturalium  potissi- 
mum rerum  disciplinarum  incremento  incredibili  orieban- 
tur, accessit  aliud  quoddam  ingeniosissimum  novissimo- 
rum temporum  inventum,  quo , adhibitis  soni  ad  morbos 
dignoscendos  legibus,  primus  Auen  brugger:  deinde 
Laenne  Cj  Corvisart  et  Piorry,  nunc  autem 
imprimis  SArorfa,  percutiendo  et  auscultando  per 
ples8imetrum  et  stethoscopum  cavitates  corporis  orga- 

norumque*  in  iis  sitorum  statum  explorare  et  commuta- 
tiones vel  'subtilissimas  ex  affectione  quadam  morbosa 
ortas  investigare  nos  docuere.  Hoc  invento  studium  in 
medicina  prorsus  novum  est  apertum,  quum  quae  obtecta 
antea  occultaque  fuere  in  cavitatum  recessu,  jam  nunc 
detecta  et  reclusa  sensui  processus  morbosos  vel  secre- 
tissimos morbosque  ad  speciem  externam  simillimos  di- 
stinguendos accurate  indagandosque  facerent;  tantumque 
in  modum,  quod  modo  inventum  fuit,  excultura  jam  nunc 
provectumque  est,  ut  valvularum  etiam  vitia  minutissima 
ei  subtilissima  organorumque  absconditissime  sitorum 
degenerationes  certo  exactissimeque  indicare  et  definire 
valeamus. 

Quantopere  inde  pectoris  imprimis  et  cordis  mor- 
borum nostris  temporibus  cognitio  aucta  sit,  res  fere 
omnibus  est  notissima.  Sed  et  alia  morborum  genera 
ingentem  in  modum  exculta  et  emendata  sunt  — novum 
Ftichsii  cutis  vitiorum  systema  commemorasse  suf- 
ficiat — quin  neurosium  etiam,  quae  veteribus  terra 
prorsus  incognita  erant,  quum  spasmorum  sub  nomine 
promiscue  omnia  confunderent,  etsi  plurima  adhuc  deside- 
randa restant,  tamen  primum  quidem  nunc  ad  cognitio- 
nem exactiorem  studiis  Charles  Bell , Marshall 
Hali 5 Romberg , aliorum  fundamentum  positum  est. 
Quis  igitur  jure  meritoque,  ambiguam  esse  artem  nostram, 
contendere  nunc  quidem  potest,  quum  vel  certissima  jam 
in  omnibus  fere  morbis  signa  et  indicia  data,  curandi 
vero  rationes  firmissimae  et  constantissimae  nobis  regulae 
suppeditatae  sint? 

Sed  fortasse  non  supervacaneum  erit,  quae  hic  in 
universum  tantummodo  exposita  sunt,  quo  magis  per- 

spicue  illustrentur,  exemplo  quodam  demonstrare.  Ete- 
nim si  signa  urinae  e.  c,  requirimus,  prioris  quendam 
pathologiae  librum , vel  ex  extremo  saeculo  antecedente 
sumtum,  inspicientes,  nihil  aliud  memoratum  invenimus, 
nisi  fere  differentias  has:  urina  tenuis , cruda,  crassa , 
cocta  , turbida , jumentosa , oleosa  s.  pinguis , aZ&a, 
pallida , aquosa*  crocea , citrina , subflava,  fulva  s, 
aurea  , aurantia , latericia  , subrubra  , rubra , rosea , 
flammea , rutila  s.  rufa , cruenta , viridis,  fusca,  cae- 
rulea, livida , nigra,  inodorata , fetida , copiosa  et 
parca , cum  nubecula,  enaeoremate  et  sedimento,  cre- 
tacea etc.  Sed  quid  differentiis  illis  omnibus,  e quali- 
tatibus externis,  colore  habituque  urinae  sumtis,  de  na- 
tura morborum  et  causis,  quibus  nascuntur,  cognoscimus? 
Nihil  omnino.  Atqui  nunc  scimus,  effici  illas  urinae 

differentias  auctis  aut  diminutis,  praesentibus  aut  absen- 
tibus area  et  acido  urico,  acido  galactico,  acido 
benzoico  et  uro  -benzoico,  salibus  oxalibus  aut  uricis, 
phosphoricis,  sulphuricis,  hydrochloricis  et  carboni - 
cis,  ammoniacis  aut  natricis,  calcaricis  aut  magne - 
siacis,  aut  biliphaeino , bilino , cholesterino  et  acidis 
bilif ellinis,  aut  saccharo  et  albumine,  muco , sanguine, 
pure  etc.  nec  vero  hoc  tantum  scimus,  in  quibus  proces- 
sibus chemicis  commutationibus  ve  peculiaribus  organicis 
varietates  illae  urinae  nitantur,  verum  etiam  ex  quibus- 
nam causis  originem  ducant  et  quae  aliae  iis  in  organi- 
smo vel  formae  vel  materiae  commutationes  respondeant. 
Similiter  vero  atque  in  his,  quae  exemplo  modo  expo- 
suimus, et  in  aliis  pathologiae  regionibus  partibusque  co- 
gnitio nostra  se  habet. 

Quis  igitur  de  ambiguitate  et  infirmitate  medicinae 

nostrae  disputare  adhuc  audeat,  quum  certissima  nobis, 
quae  in  cognoscendis  dignoscendisque  morbis  nos  adju- 
vent et  adminiculent,  ubique  sint  data?  Habemus  omnium 
fere  morborum  firmissima  et  probatissima  signa,  cognitae 
nobis  causae,  ex  quibus  oriantur  quibusve  processibus 
efficiantur,  universa  deinde  morborum  cognitio  de  toto 
eorum  decursu  et  habitu,  deque  natura  eorum  et  indole, 
inventis  novis  et  expertis,  quod  supra  commemoravimus, 
multum  audaucta  et  emendata  omninoque  praestantior 
est,  ita  ut  aetiologia  imprimis  morborum  atque  etiam 
diagnosis  et  prognosis  et  omnis  omnino  curationis 
ratio  haud  parum  excultiores  sint.  Aetiologiae  enim 
summum  in  curandis  omnibus  morbis  momentum  tri- 
buendum rati,  prospero  plerumque  successu  gavisi  su- 
mus, et  si  nondum  omnium  tamen  multorum  jam  mor- 
borum melius  aetiologiam  perspeximus.  Quantum  vero 
diagnosis  studium  effloruerit  apud  nos,  ex  eo  quidem 
colligi  potest,  quod  nullus  fere  morbus  exstat,  qui  cogno- 
scendus et  dignoscendus  difficultatem  nobis  discrimenve 
afferre  possit;  quin  desorganisationes  ipsas  organorum 
absconditissime  in  corpore  sitorum  secretissimas  et  occul- 
tissimas praesagire  valeamus,  sicut  a Scho  enleinio 
nostro  melanosis  nuper  pulmonum  et  praesagita  et  ca- 
daveris sectione  affirmata  est.  Quod  unum  ad  significan- 
dum diagnosis  nostrae  statum  exemplum  commemorasse 
sufficiat.  Atqui  diagnosis  recta  curationis  cujusque  pro- 
bae est  fundamentum ! 

Veruntamen  credo  equidem,  opprobrium  eorum,  qui 
ambiguitatis  medicinam  accusant  , non  tam  in  diagnosin 
contentum  esse,  quum  progressus  hujus  adeo  aperti  et 
conspicui  sint,  ut  omitti  omnino  nequeant,  quam  in  cm- 


21 


rationem  potius  et  therapiam . Loquentes  mihi  videor 
voces  eoruru  audire:  »Quid?  nonne  quotidie  fit 9 ut 
diversissima  a medicis  remedia  administrentur  in 
eodem  prorsus  morbo  5 modo  hoc . modo  aliud , ut ? 
quod  ab  uno  administratum , altero  7'ursus  vitu- 
peretur :quod firmissimum  tanqumn  et  utilissimum  apud 
alterum  constat  ? altero  velut  nocentissimum  om- 
mwm  prorsus  r eliciatur  ? Quid  igitur  certum ? griiid 
constans  in  medicina?  An  nonne  planissum  est  hoc 
ambiguitatis  documentum ?« 

Sed  tamen,  si  concedimus,  et  quis  medicus  probus 
concedere  hoc  nolit , esse  multa  etiamnunc  in  therapia 
remediorumque  administratione  desideranda  multaque  ad- 
huc in  iis  proficienda,  in  altera  parte,  vituperationem 
illam  in  medicos  magis  quam  in  medicinam  ipsam  cadere, 
omnino  patet.  Quaenam  enim  culpa  transferri  potest  in 
medicinam,  si  medici  quidam  in  ambiguitate  dissensione- 
que versantur,  quia  diagnosin  accurate  non  instituerint, 
aut  remediorum  vim  et  efficaciam  ignorant,  aut  quod, 
omni  in  therapia  ratione  carentes  negligentiae  se  dede- 
rint nequissimae  ac  nefariae?  Nec  vero  medicina  eorum 
culpam  sustine  repotest,  qui  vim  et  dignitatem  ejus  igno- 
rant, neque  de  vitiis  eorum  et  nequitia,  qui  abusu 
perversissimo  studiisque  pravissimis  maculantur,  objur- 
gari. Omnino  autem  de  therapia  nostra,  etsi  nonnulli 
adhuc  morbi  restant,  quibus  mederi  non  valeamus,  hoc 
tamen  potest  affirmari,  multos  jam  tutius,  citius,  jucun- 
diusque  a nobis  curari,  inter  quos  nonnullos  etiam,  qui 
in  malis  insanabilibus  antea  ponebantur.  Sufficit  psy- 
chiatriae  meminisse.  Sin  vero  dissensio  interdum  inter 
medicos  intercessit,  de  minutioribus  ea  saepissime  cu- 

randi  rebus  versabatur,  quae  non  tantum  exercent  in 
conciendum  successum  momentum.  Quum  autem  in  prin- 
cipiis fundamentisque  therapiae  omnes  jam  nunc  medi- 
cos quidem  probos  ac  justos  consentire  credam,  quid 
sibi  vult,  si  in  medicamentorum  quorundam  parvulorum 
administratione  paullulum  inter  se  dissideant,  alius  huic, 
alius  illi  magis  remedio  confidentes,  quippe  quod  proba- 
tius existiment? 

In  universum  therapiam  .nostram  praes  tantior  em 
priori  eam  ob  causam  habendam  existimo,  quod  rationi 
magis  in  curandis  morbis  ubique  momentum  tribuimus 
neque  in  empirica  tantum  curatione  nitimur.  Tum  vero 
omnis  curandi  modus  multo  simplicior  ac  mitior  redditus 
est,  quum  neque  adeo  graviter  et  acriter,  sicut  antea,  in 
naturam  invadamus  sed,  ubicunque  fieri  potest,  intactam 
omnino  eam  sinamus,  violare  et  disturbare  medicatrices 
naturae  actiones  cura  incommoda  et  inepta  admodum 
prorsus  verentes,  Medicamenta  denique  multo  usui 
aptiora  fecimus,  quum  pro  compositissimis  veterum  sy- 
rupis,  electuariis,  elixiribus,  pilulis  et  trochiscis  aliisque 
apparatus  medicamentorum  praeparatis,  quae  immensa 
saepissime  dosi  et  copia  administrabantur,  simplicissimis 
potissimum  ac  dosi  minima  efficacibus  nunc  remediis 
utamur,  ubique  tamen  naturae  ipsius  vires  ac  virtutes 
maxime  respicientes  medicatrices , sicuti  nullo  antea  fon- 
tium naturalium  medicatorum  adeo  usus  quam  nostro 
effloruit  aevo. 

Sed  quoniam  de  medela  modo  morborum  mentio 
facta  est  et  quomodo  restarent  adhuc  morbi,  quibus 
mederi  nondum  valeamus,  quaestio  haec  est  dignissima 
disceptatu,  quae  occupare  potest  hominum  animos,  num 

contacturum  sit  omnino  unquam  ia  postero  medicinae, 
ut  omnes  aliquando  morbos  ac  vitia  corporis  sanare  pos- 
sit. Quamvis  autem  plurima  in  utramque  partem  argu- 
menta afferri  possint,  ego  tamen  potius  crediderim,  nun- 
quam fortasse  illud  esse  futurum.  Etenim  quemadmo- 
dum animalium  generi  cuique  et  speciei,  ne  in  infinitum 
immensumque  modum  augeatur,  sibi  ipsi,  consumto  po- 
stremo alimento,  et  ceteris  animantibus  copia  nimia  exi- 
tium tandem  allatura,  ne  harmonia  unquam  in  numero 
animantium  turbetur,  hostis  quidem  singularis  ac  pecu- 
liaris, nimium  quodque  speciei  incrementum  additus  est 
absumturus,  sic  humano  generi  dcufionog  tanquam  ho- 
stis tantus  morborum  ille  grex  in  omne  tempus  futurum 
consociatus  usque  videtur. 

Sed  liant  haec,  quomodocunque  placebit,  si  disci- 
plinae cuj usque  finem  extremum  in  eo  ponamus,  ut  de 
omnibus  omnino  rebus,  quae  ad  partes  ejus  spectant, 
scientiam  prorsus  perfectam  sibi  comparet,  h.  e.  ut  no- 
titiam non  modo  externam  quandam  rerum,  sed  indolem 
ipsam  ac  naturam  earum  perspectam  habeat  intimam  om- 
nibusque  in  casibus,  qui  intercidunt,  de  remotissimis  eo- 
rum causis  conscia  sibi  facta  sit,  quotquot  morbi  ac  mala 
insanabilia  medicinae  usque  restiterint,  ut  de  tota  tamen 
curandi  ratione  et  de  omnium  omnino  morborum  et  in- 
dole et  natura  et  causis  et  effectu  conscientiam  prorsus 
perfectam  aliquando  adipiscatur,  haud  immerito  ab  ea 
postulandum  esse  constat.  Hunc  finem  medicinae  pro- 
positum arbitrati,  si,  quantum  etiamnunc  remota  sit  ab 
illo,  quantumque  adhuc  provehenda,  nequaquam  dissimu- 
lemus , viam  tamen  quidem  rectam  studiosissime  eam 
jam  nunc  ingressam  esse  impigerrimeque  persequi,  nullo 

modo  negari  potest.  Quantum  in  cognoscenda  morborum 
natura  studium  collocaverimus,  supra  jam  expositum  est, 
sed  etiam  de  medela  morborum,  et  quomodo  comparatur, 
deque  remediorum  vi  et  efficientia  ad  cognitionem  quan- 
dam  accuratiorem  atque  ad  veritatem  pervenire  diligen- 
tissime certe  studuimus.  An  nonne  multorum  remedio- 
rum vim  efficacem  multo  melius  ac  praestantius  edocti 
sumus?  nonne  reperta  habemus  alcaloidia  illa  aliasque 
medicamentorum  materias  particulasque  efficacissimas  ? 
nonne  jam  leges  quasdam,  quibus  efficacia  remedia  eva- 
dant, quasve  commutationes,  experimentis  chemicis  de- 
monstrandas, in  corpore  excitent,  cognoscimus?  nonne, 
ut  exemplum  afferam,  ex  diureticis  unum  diluendo  san- 
guine, aliud,  quod  salina  per  renes  praecipue  excernun- 
tur, aliud  denique,  quod  rationem  singularem  cum  ple- 
xibus renalibus  et  hypogastricis  habet,  efficax  sese  prae- 
stare scimus?  nonne  etiam  in  casibus  singulis,  quibus- 
nam ex  causis  medicamentum  quoddam  cum  morbo  ali- 
quo aut  dyscrasia  rationem  illam  singularem  et  peculia- 
rem habere  videatur,  productorum  pathologicorum  inda- 
gatione perspeximus? 

Sic  est.  Medicina  nostra  hodierna,  spreta  scientia 
ista,  quae  in  empirica  tantum  arte  nixa  est,  neque  satis- 
fecisse sibi  se  rata,  si  aut  morborum  naturam  ex  vana 
quadam  theoriae  cogitatione  aut  remediorum  efficientiam 
ex  inanibus  ejusmodi  verbis,  cujusmodi  alterantia ? dy~ 
namica  etc.  sunt,  demonstratura  esset,  explorandis  ubi- 
que experiendisque  factis  ipsis  ad  cognitionem  praestan- 
tiorem  atque  ad  veritatem  penetrare  studeris,  multum 
haud  dubie  profecit  et,  si  plurima  adhuc  desideranda  re- 

sta nt,  eam  ob  causaiu,  quae  jam  facta  sunt,  despici  pro- 
fecto  non  licet. 

Sin  vero  nostris  etiam  temporibus  theoriae  quae- 
dam exstiterunt,  quae,  alia  nulla  re  nisi  tenuitate  et  an- 
gustia insignes,  nostrae  aetatis  peritiae  statui  dedecori 
sunt,  illae  prioris  magis  medicinae  quam  nostrae  vitio- 
rum poena  esse  videntur.  Quorum  altera,  homoeopa - 
ilda*  quum  ad  legem  angustissimam,  nulla  experientia, 
ex  naturae  cognitione  sumta,  probatam,  morbos  tractare 
conetur,  curandique  rationem  tantummodo  symptomati- 
cam instituat,  omni  omnino  in  curandis  morbis  ratione 
caret.  Altera,  hydrotherapia , per  aquam  cunctum  mor- 
borum genus  optime  sanari  expellique  opinata,  Lutheri 
illam  sententiam, 

Wasser  thuts  freilich  nicht 
jam  nunc  contraria, 

Wasser  thuts  freilich 

ad  irritum  redigere  studebat.  Quo  curationis  instituen- 
dae modo , confluente  undique  Grae fe  nbergia  m 
ingente  hominum  numero , qui  explendo  totum  corpus 
aqua  purissima  montana,  bibendoque  per  totum  diem  et 
plus  plusque  indies  nil  nisi  aquam,  sudando  et  refrige- 
rando sub  fontibus  etiam  salientibus  cataractularumque 
sub  violentia  contra  vitia  vetustissima  ac  mala  invetera- 
tissima non  per  hebdomadum  aut  mensium  sed  per  an- 
norum integrorum  continuorumque  spatium  salutem  pe- 
tierunt, si  forte,  apto  magis  equorum  et  bestiarum  quam 
hominum,  ratione  prudentiaque  praeditorum,  viribus,  sa- 
nationis prosperae  exempla  quaedam  exstiterunt,  quid 
hoc  mirum,  ubi  tantum  laboris  tantumque  temporis  in 
curandi  studium  operamque  sit  impensum?.  Qua  autem 

ratione  regulae  illi,  cito  et  jucunde  curandi  morbos,  cu- 
rationis modus  iste  respondeat,  jam  supervacaneum  vi- 
detur memorare.  Cui  vero  hic  in  memoriam  non  redit 
Qoethii  nostri  sententia- illa?  ubi  ait; 

Begib  dich  gleich  hinaus  aufs  Feld. 

Fang’  an  zu  hacken  und  zu  graben, 

Erhalte  dich  und  deinen  Sinn 

In  einem  ganz  beschrankten  Kreise. 

Ernahre  dich  mit  ungemischter  Speise. 

Leb  mit  dem  Vieh  ais  Vieh,  und  acht'  es  nicht 

fiir  Raub, 

Den  Acker,  den  du  arntest,  selbst  zu  diingen ; 

Das  ist  das  beste  Mittel,  glaub’, 

Auf  achtzig  Jahr  dich  zu  verjvingen! 

Verum  mittamus  theorias  illas  vanas  atque  inanes, 
quae  aeque  prorsus  evanescent  e temporum  memoria,  at- 
que omnia  ejusmodi  studia  vana  atque  inania  et  antea 
semper  in  oblivionem  mox  iere,  nisi  ludibrio  forte  et 
irrisui  hominibus  quondam  evadent,  quod  tanta  sectato- 
rum cohors  falsa  illa  et  perversa  salutis  specie  deludi 
potuerit.  Medicina  autem  proba  ac  vera  ejusmodi  stu- 
diis nunquam  tacta,  nec  turbata  ineptis  stultorum  opi- 
niunculis,  via,  quam  ingressa  est,  protinus  usque  forti- 
ter procedet. 

Quodsi  quae  de  medicinae  nostrae  hodiernae  statu 
exposita  modo  sunt,  uno  jam  verbo  complectamur,  hanc 
ei  laudem  tribuendam  arbitror,  quod  libera  tam  ab  om- 
nibus theoriae  cujusdara  falsae  cogitationibus,  quam  a 
perversa  empiricae  tantum  artis  negligentia,  totam  se  de- 

didit  naturae  studio*  mero  ac  diligenti  ei,  indagando  us- 
que explorandoque  assiduissime  et  impigerrime  peritiam 
semper  adaugere  et  amplificare  * quae  autem  invenerit, 
colligare  et  connectere  ratione  enixa,  etsi  plurima  desi- 
deranda et  proficienda  adhuc  restant,  multum  tamen  ad 
cognoscendos  melius  sanandosque  jamjam  profecit  mor- 
bos. Indagationem  liberam  atque  diligentem  hanc  pro- 
priam sibi  medicina  nostra  proposuit,  et  ubicunque  fide- 
lis remanebit  mero  illi  atque  assiduo  almae  suae  matris, 
naturae,  studio,  non  recusata  vero  ratione,  quam  quo 
divinas  ipsas  tam  in  toto  mundorum  orbe  quam  in  mi- 
nutissimis terrae  nostrae  moleculis  particulisque  facilius 
leges  introspiceremus,  divinitus  nos  homines  accepimus, 
tum  solidam  eam  atque  firmam  scientiam  peritiamque 
sibi  comparare  perget,  qua  sola  omnis  est  salus  freta, 
arsque  verius  indies  medicatrix  generis  humani  evadet! 

Qu^e  quum  ita  sint,  beatos  nos  praedicemus  liceat, 
quibus  i tx  aetate,  quae  investigationibus  explorationibus- 
que assidbissimis  ubique  et  subtilissimis  de  naturalibus 
omnibus  rebus  in  sano  et  in  morboso  statu  cognitionis 
peritiaeque  copiam  sibi  comparare  studens  ad  veritatem 
non  solum  propius  accessit,  sed  ad  statum  jam  conscien- 
tiae rectae  quendam  pervenit,  vivere  sors  benigna  an- 
nuit. Sed  tamen  ne  credat  quisquam,  quia  ita  res  se 
habeat,  acquiescere  se  posse  in  otio.  Imo,  quoniam  sta- 
tus sui  ipsius  conscia  jam  facta  est  medicina,  eam  ipsam 
ob  causam  id  quoque,  quot  quantaque  etiamnunc  pro- 
ficienda sibi  sint,  omnium  optime  cognovit.  Itaque  stu- 
deat, nitatur,  elaboret  strenuissime  unusquisque  necesse 
est,  ut  exquirendo  ubique  et  indagando  diligentissime  et 
ipse  pro  sua  virili  parte  juvet  provehatque  artem.  Ete- 

nim  qui  id  facere  negligit,  neque  arti  unquam  neque  of- 
ficio et  proposito  satisfacere  valebit.  Qui  autem  bene 
conscius  est  propositi  et  officii  memor,  amplificare  et 
cognitionem  suam  arteraque  dilectam  augere  indies  stre- 
nue ac  fortiter  studens,  ei  et  fortuna  prospera  in  arte 
et  vita  et  laus  apud  homines  contingat  in  sempiternum! 


VITA. 


Natus  stim  ego  Ludovicus  Fridericus  Gui- 
lelmus  Graevell  Vratislaviae  Silesiorum  anno  hujus 
saeculi  undevicesimo  die  II.  Septembris,  patre  Gui~ 
lelmo,  matre  Joanna  a Reiswitz . confessionique 
sum  evangelicae  addictus. 

Posteaquam  felicissimam  domi  pueritiam  peregi, 
principiisque  literarum  ab  ipsis  parentibus  fui  instructus, 
abrepta  praematura  carissima  matre  morte,  ab  aliis  ple- 
rumque hominibus  educatus  informatusque  extraneus, 
gymnasium  frequentavi  Bonnense  9 scholam  Portensem , 
postremo  gymnasium  Fridericiano  - Guilelminum  Be - 
rolinense ? a quo  testimonio  maturitatis  anno  h.  s. 
XXXIX,  aetatis  undevigesimo , instructus,  almam  litera- 
rum sedem  Viadrinam  Vratislaviensem  petii,  ubi  ab 
111.  Otto , tunc  fasces  academicos  tenente,  civium  uni- 
versitatis numero  adscriptus  et  apud  111.  Purkinje , 
gratiosi  medicorum  ordinis  t.  t.  decanum  spectatissimum, 


nomen  rite  professus,  quatuor  per  semestria  artis  medi- 
cae rerumque  naturalium  studiis  et  praelectionibus  vacavi. 

Jam  autem  relicta  Viadrina  anno  h.  s.  XLI  uni- 
versitatem literariam  adii  Fridericianam  Halensem , ubi 
ab  111.  Gruner ? t.  t.  prorectore  magnifico,  inter  cives 
academicos  receptus  et  sub  auspiciis  Cei.  Kruheri - 
berg , gratiosi  medicorum  ordinis  t.  t.  decani  maxime 
spectabilis,  facuftati  adscriptus,  per  semestria  duo  pro- 
fessorum scholis  interfui. 

Inde  ad  hanc  me  contuli  universitatem  literariam 
Fridericam  Guilelmam  Berolinenseni)  ubi  ab  111.  Die - 
terici,  1. 1.  rectore  magnifico,  civibus  academicis  adscri- 
ptus, ab  111.  Juengken,  ordinis  medici  t.  t.  decano 
spectatissimo,  inter  facultatis  sodalium  numerum  receptus 
extrema  duo  quadriennii  academici  semestria  peregi. 

Per  octo  illa  semestria  scholis  praelectionibusque 
interfui  his:  physicis  apud  111.  Pohl ; chemicis  apud  111. 
Fischer  et  111.  Schweigger^  mineralogicis  apud 
111.  Glocker;  botanicis  upud  III.  Goepp  ert;  zoolo- 
gicis  apud  111.  Gravenhor  st;  logicis  et  psychologi- 
cis apud  111.  Braniss;  de  encyclopaedia  medicinae 
apud  111.  Henschel ; anatomicis  apud  111.  Otto  et  111. 
Joan.  Mu  e lier;  physiologicis  apud  111.  Purkinje; 
pathologicis  apud  111.  Klose;  de  materia  medica  apud 
111.  Wendt ; de  arte  formulas  medicas  concinnandi  apud 
111.  R em  er;  de  fasciis  et  instrumentis  chirurgicis  apud 
111.  B e ne  dic  t;  chirurgicis  et  aciurgicis  apud  111.  B la- 
nius; therapeuticis  apud  111.  Krukenberg;  demor- 


bis  cutaneis  apud  Cei  Is  ens  e e ; obstetriciis  apud  III. 
Hohl\  de  historia  artis  medicae  apud  III.  Fried- 
laendcr;  de  sectionibus  forensibus  apud  111.  Otto. 

Exercitationibus  clinicis  interfui  medicis  apud  IU. 
KruJcenherg , Cei  Rotnberg  et  HI  Schoenlein; 
chirurgicis  apud  III  Blasius 5 III  Juengken  et  III 
Hiejlfenbaeh / obstetriciis  apud  III  Hoht . 

Quibus  omnibus  viris  Illustrissimis,  Celeberrimis 
maximas,  quas  possum  palam  habeo  gratias  easque  in 
sempiternam  habebo. 

Jam  vero  tentaminibus,  tam  philosophico  quam  me- 
dico et  examine  rigoroso  coram  gratioso  medicorum  or- 
dine, auspiciis  111  Joan.  Mueller , ejus  ordinis  h.  t. 
decani  spectatissimi,  rite  absolutis,  fore  spero,  ut,  dis- 
sertatione thesibusque  publice  defensis , summi  in  medi- 
cina et  chirurgia  honores  in  me  conferantur. 


T H E S E S. 


1.  Scrophulosis  et  tuberculosis  idem  est  morbus. 

2.  Morbus  maculosus  Werlhofii  nisi  tempestate  humida 

non  invenitur.  ' 

3.  Aloe  pessimum  est  haemorrhoidariis  et  hypochon- 
driacis aperitivum,  quia  congestionis  abdominalis  sta- 
tum auget. 

4.  In  hydrophobia  nico tinum  dignum  est  expertu.' 

5.  Nimio  opii  usu  vasa  cerebri  dilatantur. 

6.  In  operandis  polypis  majoribus  fibrosis  ligatura  om- 
nino rejicienda  est. 

7.  Morbi  psychici  ex  somatica  plerumque  causa  origi- 
nem ducunt. 

8.  Vulnus,  exstirpato  carcinomate,  ubicunque  fieri  pot- 
est, prima  intentione  claudendum  est. 

9.  Acidum  carbonicum  venositatem  sanguinis  non  tem- 
perat sed  auget. 

10.  In  excerebratione  foetus  cephalotripsia  perforationi 
omnino  praeferenda  est. 

11.  In  hydrocephalo  sternutatoria  prosperrimum  saepe 
movent  effectum. 

12.  In  teleangiectasia  excisio  omnium  optima  est  operatio. 

13.  Dysenteria  inflammatoria  adstringentium  usum  vetat. 

14.  In  cataracta  simplici,  salvo  adhuc  oculo  altero,  ope- 
rationem nunquam  admitti  licet. 

15.  Catarrhus  intestinalis  ex  atonia  ortus  ferri  muriatici 
usum  indicat. 

16.  In  dysmenorrhoea  pulmonali  non  in  pectore  sed  in 
cruribus  sanguis  est  extrahendus. 

17.  Degeneratio  renum  in  morbo  Brightii  albuminis  de- 
positione efficitur. 

18.  In  cirsocele  cura  magis  medica  quam  operatio  com- 
mendanda est,  Breschetii  methodus  omnino  rejicienda. 

19.  In  angina  membranacea  remedia  praecipue  adhibenda 
sunt  antiplastica. 

20.  V enena  metallica  usu  continuo  gravius  quam  dosi 
una  quamvis  magna  nocent. 


